Priekšlikums EIROPAS PARLAMENTA UN PADOMES REGULA , ar kuru groza Padomes Regulu (EK) Nr. 2187/2005, ar ko nosaka tehniskus pasākumus zvejas resursu saglabāšanai Baltijas jūrā, Beltos un Zunda šaurumā /* COM/2012/0591 final - 2012/0285 (COD) */





PASKAIDROJUMA RAKSTS 1. PRIEKŠLIKUMA KONTEKSTS Līgumā par Eiropas Savienības darbību (LESD) ir nošķirtas Komisijai deleģētās pilnvaras pieņemt vispārēji piemērojamus neleģislatīvus aktus, lai papildinātu vai grozītu dažus nebūtiskus leģislatīvu aktu elementus (deleģētos aktus), kā noteikts LESD 290. panta 1. punktā, un Komisijai piešķirtās pilnvaras pieņemt vienādus nosacījumus, kas nepieciešami juridiski saistošo Savienības aktu īstenošanai (īstenošanas aktus), kā noteikts LESD 291. panta 2. punktā. Saistībā ar Regulas (EK) Nr. 2187/2005 saskaņošanu ar jaunajiem LESD noteikumiem pilnvaras, kas Komisijai šobrīd piešķirtas ar minēto regulu, ir pārklasificētas par deleģētajiem pasākumiem un īstenošanas pasākumiem. Saskaņā ar LESD 290. pantu likumdevējs var uzticēt Komisijai uzdevumu papildināt vai grozīt noteiktas nebūtiskas Regulas (EK) Nr. 2187/2005 daļas. Tāpēc Komisija ir jāpilnvaro pieņemt deleģētos aktus, lai grozītu tehniskās specifikācijas divām zvejas rīku daļām, kas paredzētas selektivitātes uzlabošanai, proti, "Bacoma" tipa izejas logam un linumam, kas āmī un tā pagarinājuma daļā ir pagriezts par 90° (T90 tipa tralis). Saskaņā ar LESD 291. pantu likumdevējs var piešķirt īstenošanas pilnvaras Komisijai, lai nodrošinātu vienādus nosacījumus Regulas (EK) Nr. 2187/2005 īstenošanai. Īstenošanas pilnvaras ir vajadzīgas, lai nodrošinātu, ka Komisija spēj pieņemt lēmumu, ar kuru pieprasa dalībvalstij atcelt vai grozīt valsts pasākumus, ja tie neatbilst Regulai (EK) Nr. 2187/2005. 2. APSPRIEŠANĀS AR IEINTERESĒTAJĀM PERSONĀM UN IETEKMES NOVĒRTĒJUMU REZULTĀTI Apspriešanās ar ieinteresētajām personām vai ietekmes novērtējums nebija vajadzīgs. 3. PRIEKŠLIKUMA JURIDISKIE ASPEKTI · Ierosināto pasākumu kopsavilkums Juridiskās darbības galvenais mērķis ir identificēt pilnvaras, kas Komisijai piešķirtas ar Padomes Regulu (EK) Nr. 2187/2005, un klasificēt tās kā deleģētās vai īstenošanas pilnvaras. · Juridiskais pamats Līguma par Eiropas Savienības darbību 43. panta 2. punkts. · Subsidiaritātes princips Priekšlikums ir Eiropas Savienības ekskluzīvā kompetencē. · Proporcionalitātes princips Priekšlikums aptver grozošos pasākumus, kas jau ir paredzēti Padomes Regulā (EK) Nr. 2187/2005, tāpēc šaubas par proporcionalitātes principu nerodas. · Juridisko instrumentu izvēle Ierosinātais juridiskais instruments: Eiropas Parlamenta un Padomes regula. Citi instrumenti nebūtu piemēroti šāda iemesla dēļ: regula ir jāgroza ar regulu. 4. IETEKME UZ BUDŽETU Šis pasākums Savienībai nerada papildu izdevumus. 2012/0285 (COD) Priekšlikums EIROPAS PARLAMENTA UN PADOMES REGULA , ar kuru groza Padomes Regulu (EK) Nr. 2187/2005, ar ko nosaka tehniskus pasākumus zvejas resursu saglabāšanai Baltijas jūrā, Beltos un Zunda šaurumā EIROPAS PARLAMENTS UN EIROPAS SAVIENĪBAS PADOME, ņemot vērā Līgumu par Eiropas Savienības darbību un jo īpaši tā 43. panta 2. punktu, ņemot vērā Eiropas Komisijas priekšlikumu, ņemot vērā Eiropas Ekonomikas un sociālo lietu komitejas atzinumu[1], pēc leģislatīvā akta projekta nosūtīšanas valstu parlamentiem, saskaņā ar parasto likumdošanas procedūru, tā kā: (1) Ar Padomes 2005. gada 21. decembra Regulu (EK) Nr. 2187/2005, ar ko nosaka tehniskus pasākumus zvejas resursu saglabāšanai Baltijas jūrā, Beltos un Zunda šaurumā[2], Komisijai ir piešķirtas pilnvaras īstenot dažus minētās regulas noteikumus. (2) Lisabonas līgums ir stājies spēkā, un pilnvaras, kas Komisijai piešķirtas saskaņā ar Regulu (EK) Nr. 2187/2005, jāsaskaņo ar Līguma par Eiropas Savienības darbību 290. un 291. pantu. (3) Komisijai būtu jāpiešķir īstenošanas pilnvaras, lai nodrošinātu vienādus nosacījumus Regulas (EK) Nr. 2187/2005 īstenošanai attiecībā uz dalībvalstu veiktajiem pasākumiem, kurus piemēro tikai šo valstu karoga zvejas kuģiem. (4) Pilnvaras pieņemt sīki izstrādātus noteikumus Regulas (EK) Nr. 2187/2005 īstenošanai vairs nav vajadzīgas. Tāpēc noteikumi, ar kuriem piešķir minētās pilnvaras, būtu jāsvītro. (5) Saskaņā ar Līguma par Eiropas Savienības darbību 290. pantu būtu jādeleģē Komisijai pilnvaras pieņemt aktus, lai grozītu noteikumus attiecībā uz dažu zvejas rīku konstrukciju. Šādiem grozījumiem būtu jāatspoguļo izmaiņas zvejniecības selektivitātes modeļos, jaunas tehniskās zināšanas par konstrukcijā izmantotajiem materiāliem vai izmaiņas zvejas rīku aprīkojumā, kas var uzlabot zvejas rīku selektivitāti. (6) Ir īpaši svarīgi, lai Komisija deleģēto aktu pieņemšanas priekšdarbu laikā sarīkotu pienācīgas apspriešanās, arī ekspertu līmenī. Komisijai, sagatavojot un izstrādājot deleģētos aktus, būtu jānodrošina vienlaicīga, savlaicīga un atbilstoša attiecīgo dokumentu nosūtīšana Eiropas Parlamentam un Padomei. (7) Tāpēc būtu attiecīgi jāgroza Regula (EK) Nr. 2187/2005, IR PIEŅĒMUŠI ŠO REGULU. 1. pants Regulu (EK) Nr. 2187/2005 groza šādi: (1) regulas 26. panta 5. punktu aizstāj ar šādu: "5. Ja Komisija secina, ka pasākumi neatbilst 1. punktā izklāstītajiem nosacījumiem, tā pieņem īstenošanas lēmumu, ar kuru pieprasa, lai dalībvalsts atceļ vai groza šos pasākumus."; (2) regulas 28. pantu svītro; (3) regulas 29. pantu aizstāj ar šādu: “29. pants Grozījumi II pielikuma 1. un 2. papildinājumā Komisija ir pilnvarota pieņemt deleģētos aktus saskaņā ar 29.a pantu, lai grozītu vai papildinātu II pielikuma 1. un 2. papildinājumu, pielāgojot zvejas rīku specifikācijas: a) izmaiņām selektivitātē; b) uzlabojumiem tehniskajās zināšanās par jauniem zvejas rīku konstrukcijā izmantotiem materiāliem; c) izmaiņām aprīkojumā, kas uzlabo zvejas rīka selektivitāti."; (4) iekļauj šādu 29.a pantu: “29.a pants Deleģēšanas īstenošana 1. Pilnvaras pieņemt deleģētos aktus Komisijai piešķir, ievērojot šajā pantā izklāstītos nosacījumus. 2. Šīs regulas 29. pantā minētās pilnvaras deleģē uz nenoteiktu laiku. 3. Eiropas Parlaments vai Padome jebkurā laikā var atsaukt 29. pantā minēto pilnvaru deleģēšanu. Ar atsaukšanas lēmumu tiek izbeigta minētajā lēmumā norādīto pilnvaru deleģēšana. Lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī vai vēlākā dienā, kas tajā norādīta. Tas neietekmē neviena jau spēkā esoša deleģētā tiesību akta derīgumu. 4. Tiklīdz Komisija ir pieņēmusi deleģēto aktu, tā par to vienlaikus paziņo gan Eiropas Parlamentam, gan Padomei. 5. Deleģētais akts, kas pieņemts saskaņā ar 29. pantu, stājas spēkā tikai tad, ja divu mēnešu laikā pēc Eiropas Parlamenta un Padomes informēšanas par šo aktu nav saņemti iebildumi no Eiropas Parlamenta vai Padomes vai ja līdz minētā termiņa beigām Komisija ir saņēmusi informāciju gan no Eiropas Parlamenta, gan no Padomes par to, ka iebildumi netiks celti. Pēc Eiropas Parlamenta vai Padomes iniciatīvas minēto termiņu pagarina par diviem mēnešiem.” 2. pants Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, Eiropas Parlamenta vārdā — Padomes vārdā — priekšsēdētājs priekšsēdētājs [1] [2] OV 349, 31.12.2005., 1. lpp.